text: Dane DeHaan | M.A.Confidential
  All posts tagged Dane DeHaan
  Posted by Martí on 12 de Juliol de 2012
  Posted in: Cine - 2012.	Tagged: acció, Alex Russell, Chronicle, ciència ficció, Dane DeHaan, found footage, Josh Trank, Michael B. Jordan.	1 comentari
  Intèrprets: Dane DeHaan, Alex Russell, Michael B. Jordan, Michael Kelly, Ashley Hinshaw.
  Gènere: Ciència-ficció, drama, acció. USA, 2012. 80 min.
  Andrew és un adolescent tímid i introvertit que un dia decideix anar a tot arreu amb la seva càmera de vídeo. En una festa del seu institut, s'ajunta amb Matt, el seu cosí, i Andrew, un dels nois més populars de la promoció, que han descobert un estrany forat al terra. En baixar-hi, troben una estranya matèria lluminosa que no havien vist mai abans. A partir del dia següent, comencen a descobrir que tenen poders especials i que poden controlar amb la ment tot el que els rodeja.
  Ha estat una de les grans sensacions de l'any, i no ho acabo d'entendre. Si bé és cert que ens trobem davant la pretensió d'aportar un un nou punt de vista dins del subgènere relacionat amb els super poders, molt més proper i terrenal, i de buscar que l'espectador es pugui identificar més fàcilment amb la història i posar-se a la pell dels personatges, aquests factors no resulten suficients per construir una pel·lícula digna de destacar. Fa falta un guió a l'alçada, una evolució mínimament creïble i una estructuració suficientment clara per saber quin és exactament el camí que vol agafar la pel·lícula. I crec que Chronicle es perd completament en aquest sentit. Ens regala imatges espectaculars gràcies al talent de la direcció i al sorprenent treball d'efectes especials, però a Josh Trank sembla passar-li el mateix que als protagonistes: acaba perdent el control i la pel·lícula se li escapa de les mans.